EkBass/fiwiki-20250220-pages-articles huggingface dataset:
Against All Oddz

__NOTOC__ Against All Odds on Outlawzin jäsenten E.D.I. Meanin ja Young Noblen albumi vuodelta 2006. == Kappaleet == # Ride It Out # Outlaw Pride # Leave the Past Behind # Rules of Life # Clutchin’ on a 45 # Pimpin’ in My Blood # Make You Happy # Same Thang # Keep on Doin It # I Wanna Know # All Family, No Friends # Big Time # Don’t Change # We Outlawz == Lähteet == Luokka:E.D.I. Meanin albumit Luokka:Young Noblen albumit Luokka:Vuoden 2006 albumit
Real Talk Entertainment

Real Talk Entertainment on yhdysvaltalainen levy-yhtiö. == Diskografia == === 2004 === * Spice 1 & MC Eiht - Pioneers * Kool Keith - Dr. Octagon Part 2 * Hollow Tip - Ghetto Famous === 2006 === * Young Noble & E.D.I. - Against All Oddz * Layzie Bone & Young Noble - Thug Brothers * Spice 1 & MC Eiht - Keep It Gangsta * Bizzy Bone - The Story * Bizzy Bone - The Midwest Cowboy * Stic.man & Young Noble - Soldier 2 Soldier * Celly Cel - The Wild West * Spice 1 - Life After Jive: 2000 to 2005 * Celly Cel - The Hillside Stranglaz: Bad Influence * Brotha Lynch Hung & MC Eiht - The New Season === 2007 === * Bone Brothers - Bone Brothers 2 * Bizzy Bone - Trials & Tribulations * Bizzy Bone - The Best of Bizzy Bone === 2008 === * Pastor Troy - Attitude Adjuster * Lil' Flip & Young Noble - All Eyez on Us * Bone Thugs - Still Creepin on Ah Come Up * 8 Ball & E.D.I. - Doin' It Big * J-Bo - Atl's Finest * MJG - Pimp Tight * Lil Scrappy - Prince of the South Luokka:Yhdysvaltalaiset levy-yhtiöt
Krzysztof Piesiewicz

Krzysztof Marek Piesiewicz (s. 25. lokakuuta 1945 Varsova) on puolalainen elokuvakäsikirjoittaja, lakimies ja poliitikko. Hän valmistui Varsovan yliopistosta ja tuli juristinurallaan tunnetuksi muun muassa Jerzy Popiełuszkon tapauksen käsittelystä. Hän toimi aktiivisesti kommunismistista hallitusta vastaan ja mm. poliittisista syistä vangittujen puolesta. Piesiewicz käsikirjoitti useita Krzysztof Kieślowskin elokuvia. Hän oli tuomariston jäsenenä Cannesin elokuvajuhlilla 1996. Hän oli ehdolla Oscar- palkinnon saajaksi yhteistyöstään Kieślowskin kanssa elokuvassa Kolme väriä: Punainen (1994). Hän on Yhdysvaltain elokuva-akatemian jäsen. Kommunismin romahtamisen jälkeen Piesiewicz on istunut Puolan senaatin jäsenenä. == Elokuvat == * Ilman loppua (1985) * Lyhyt elokuva tappamisesta (1988) * Lyhyt elokuva rakkaudesta (1988) * Kymmenen käskyä (1989–1990) * Veronikan kaksoiselämä (1991) * Kolme väriä: Sininen (1993) * Kolme väriä: Valkoinen (1994) * Kolme väriä: Punainen (1994) * Cisza (2001) * Heaven (2002) * L'enfer (2005) * Nadzieja (2007) == Aiheesta muualla == * * Tietoa senaatin sivuilla Piesiewicz, Krzysztof Piesiewicz, Krzysztof Piesiewicz, Krzysztof Piesiewicz, Krzysztof Piesiewicz, Krzysztof
Juan Ramón Cabrero

Juan Ramón Cabrero Obrer eli Juanra (s. 24. huhtikuuta 1980 Estivella) on espanjalainen jalkapalloilija. Hän oli pelipaikaltaan laitapuolustaja. Hän edusti liigaurallaan Levantea vuoteen 2006, Numanciaa kausina 2006–2009, Hérculesia kausina 2009–2013 ja Castellónia kausina 2014–2016. Espanjan pääsarjassa hän pelasi 33 ottelua kaudella 2008–2009 ja 14 ottelua kaudella 2010–2011. Toisella sarjatasolla hän pelasi toistasataa ottelua. == Lähteet == == Aiheesta muualla == * Tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Jerzy Popiełuszko

Jerzy Popiełuszko (14. syyskuuta 1947 – 19. lokakuuta 1984) oli katolisen kirkon puolalainen pappi. Popiełuszko pääsi seminaariin vuonna 1965 ja sai pappisvihkimyksensä 28. toukokuuta 1972. 1980-luvulla hän toimi kommunismia vastaan Solidaarisuus-liikkeen jäsenenä. Hän joutui aktivisminsa johdosta kidutetuksi ja murhatuksi, mikä herätti Puolassa laajaa vihamielisyyttä hallitusta kohtaan. Murha tapahtui Włocławekin lähellä, Veikselin padolla. Syyllisiä tuomittiin, mutta vieläkään ei tarkoin tiedetä, mitkä tahot olivat murhan toimeksiantajia.Poland marks 24th anniversary of mysterious murder of Fr. Jerzy Popieluszko == Lähteet == == Aiheesta muualla == * Popieluszko.net.pl Luokka:Puolalaiset papit Luokka:Marttyyrit Luokka:Puolalaiset henkirikosten uhrit Luokka:Vuonna 1947 syntyneet Luokka:Vuonna 1984 kuolleet
Caelius

Caelius (, ), alkuperäiseltä nimeltään mons Querquetulanus () on kaakkoisin Rooman seitsemästä kukkulasta. Se jakautui iso- ja pikku-Caeliukseen (Caelius maior ja Caelius minor) ja siellä sijaitsi monia roomalaiselle uskonnolle vieraita temppeleitä ja lehtoja. Nykyisen nimensä se sai etruskipäällikkö Caelia Vibennalta, joka auttoi Rooman kuningas Servius Tulliusta taistelussa Tarquiniuksia vastaan. Myöhemmin keisariajalla siellä sijaitsi muun muassa temppeli, joka oli omistettu keisari Claudiukselle, Neron rakennuttama kauppahalli sekä useita gladiaattorikasarmeja.Antiikin Käsikirja s. 89 Kukkulalla käytiin verinen taistelu keisari Aurelianuksen aikana vuonna 271 Rooman rahapajan kapinallisten ja kaupunkikohorttien sotilaiden välillä. Joidenkin lähteiden mukaan taistelussa kuoli noin 7 000 ihmistä, mutta kapina saatiin taltutettua.Watson s. 53 == Lähteet == * * === Viitteet === *
Hämeenlinnan Suunnistajat

Hämeenlinnan Suunnistajat r.y. (HlS) on vuonna 1954 perustettu hämeenlinnalainen suunnistusseura. Seuralla on noin 250 jäsentä. Seuralle on myönnetty Olympiakomitean myöntämä Tähtiseura-tunnus osoitukseksi laadukkaasta lapsi- ja nuorisotoiminnasta. ==Lähteet== ==Aiheesta muualla== *Hämeenlinnan Suunnistajat Luokka:Hämeenlinnalaiset urheiluseurat Luokka:Suomalaiset suunnistusseurat Luokka:Vuonna 1954 perustetut urheiluseurat
Prešovin yliopisto

Prešovin yliopisto on yliopisto Slovakiassa Prešovin kaupungissa. Yliopistossa toimii kahdeksan eri tiedekuntaa. ==Tiedekunnat== * Taide (Faculty of Arts) * Kreikkalais-katolinen teologia (Faculty of Greek-Catholic Theology) * Ihmis- ja luonnontieteet (Faculty of Humanities and Natural Sciences) * Johtaminen (Faculty of Management) * Kasvatustiede (Faculty of Education) * Ortodoksinen teologia (Faculty of Orthodox Theology) * Liikunta (Faculty of Sports) * Terveyden hoito (Faculty of Health Care) ==Aiheesta muualla== * http://www.unipo.sk/ Luokka:Slovakian yliopistot ja korkeakoulut Luokka:Prešovin alue
Nicky Katt

Nicholas ”Nicky” Katt (s. 11. toukokuuta 1970 Etelä-Dakota, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista Käytäväpeliä, jossa hän esitti Harry Senatea, Oikeuden puolesta, Frendit, Monk ja Kova laki. Hän on esiintynyt myös elokuvissa kuten Batman & Robin (1997), Boiler Room (2000), Full Frontal (2002), Insomnia (2002), School of Rock (2003), Afrikan salaisuudet (2003), Sin City (2005) ja Death Proof (2007). Nicky Kattin isä on näyttelijä William Katt. == Palkintoehdokkuudet == * Golden Satellite Award (2002, 2003) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Hls

Lyhenne hls voi tarkoittaa: *HLS eli HTTP Live Streaming *HlS eli Hämeenlinnan Suunnistajat
Hevoskuiskaaja

Hevoskuiskaaja voi tarkoittaa seuraavia: * hevoskuiskaaja, luonnollisen hevostaidon harjoittaja * Hevoskuiskaaja, Nicholas Evansin romaani vuodelta 1995 * Hevoskuiskaaja, Robert Redfordin ohjaama elokuva vuodelta 1998.
Stanisław Dziwisz

Stanisław Jan Dziwisz (s. 27. huhtikuuta 1939) on katolisen kirkon 23. kesäkuuta 1963 vihitty puolalainen pappi. Piispaksi hänet vihittiin 19. maaliskuuta 1998. Hän seurasi vuonna 2005 Franciszek Macharskia Krakovan arkkihiippakunnan arkkipiispana, ja hänestä tehtiin kardinaali 24. maaliskuuta 2006. ==Aiheesta muualla== *Catholic-hierarchy.org: Stanislaw Cardinal Dziwisz Dziwisz, Stanislaw Dziwisz, Stanislaw Dziwisz, Stanislaw Dziwisz, Stanislaw
A-Lex

__NOTOC__ A-Lex on Sepulturan yhdestoista studioalbumi, joka julkaistiin 23. tammikuuta 2009. Albumi on viides, jossa laulaja-kitaristi Max Cavalera ei ole mukana. Se on myös ensimmäinen albumi, jossa on mukana uusi rumpali Jean Dolabella. Dollabella korvasi Sepulturan vuonna 2006 jättäneen Igor Cavaleran. Levy on teemalevy, joka perustuu Anthony Burgessin romaaniin Kellopeliappelsiini vuodelta 1968. Stanley Kubrick ohjasi romaanista samannimisen elokuvan vuonna 1971. Levyn kaikki kappaleet ovat yhtyeen itse säveltämiä ja sanoittamia lukuun ottamatta kappaletta ”Ludwig Van”, jonka pohjana on Ludwig van Beethovenin Sinfonia nro 9. Lisäksi kappaleen ”Paradox” sävellystyöhön osallistui itse yhtyeen lisäksi myös Lucas Kater. == Kappaleet == # # # # # # # # # # # # # # # # # # == Kokoonpano == * Derrick Green – laulu * Andreas Kisser – kitara * Paulo Jr. – bassokitara * Jean Dolabella – rummut == Arvostelut == * About.com: About.com: Album review * AllMusic: AllMusic review * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Record Collector: Record Collector review * Rumba: negatiivinenRumba: Levyarvio * Soundi: Soundi: Levyarvio * Sputnikmusic: Sputnikmusic: Emerius review == Lähteet == == Aiheesta muualla == * * Luokka:Sepulturan albumit Luokka:Vuoden 2009 albumit
Jackyl

Jackyl on yhdysvaltalainen rockia soittava yhtye. Heidän musiikkiaan kuvaillaan hard rockin, heavy metalin ja Southern rockin yhdistelmäksi. Yhtye tunnetaan todennäköisesti parhaiten kappaleista "Down On Me", ja "The Lumberjack," jossa kuullaan yhtyeen keulahahmon Jesse James Dupreen moottorisahasoolo. Dupree revittelee sahan moottoria tai käyttää jarrua pysyäkseen rytmissä. Sahaa Dupree käyttää myös lavaesiintymisessään esimerkiksi sahaamalla puisen tuolin ja heittämällä sen palaset yleisön joukkoon == Historia == Vuonna 1992, Jackylin samanniminen debyyttialbumi valmistui Geffen Recordsin alaisuudessa ja se myi lopulta platinaa. Albumilla on myös kappale "She Loves My Cock," joka poistettiin editoidusta versiosta. Kun Kmart kieltäytyi myymästä albumia Georgiassa, järjesti yhtye protestiksi improvisoidun konsertin myymälän edessä. Tapahtumasta kuvatusta videosta tehtiin musiikkivideo kappaleelle "I Stand Alone." Vuonna 1994 ilmestyi albumi "Push Comes To Shove". Vuonna 1997 ilmestyi albumi Cut The Crap. AC/DCn laulajana tunnettu Brian Johnson lauloi yhdessä Jesse James Dupreen kanssa kappaleen "Locked and Loaded". Alle kuukauden syyskuun 11. 2001 tapahtumien jälkeen Jackyl julkaisi "Open Invitation"-albumin, joka sai paljon soittoaikaa. Albumin nimikkokappaleella esiintyy lauseet "I hate you bin Laden" ja "You’ve got an open invitation to kiss our ass." Kappaleessa esiintyy myös George C. Scottin esittämä George S. Patton antamassa puhetta sotilailleen elokuvassa Patton ja Presidentti George W. Bush lukemassa Raamatusta "Herra On Minun Paimeneni". Vuonna 2002 Jackyl julkaisi Relentless- albumin, jota tehtiin jälleen yhteistyössä Brian Johnsonin kanssa. Bändi otti osaa myös Rock Never Stops-kiertueeseen. Seuraavana vuonna toinen greatest hits-kokoelma julkaistiin nimellä 20th Century Masters - The Millennium Collection: The Best of Jackyl. == Diskografia == * Jackyl (1992) * Push Comes to Shove (1994) * Night of the Living Dead (live) (1996) * Cut the Crap (1997) * Choice Cuts [kokoelma] (1998) * Stayin' Alive (1998) * Relentless (2002) * 20th Century Masters - The Millennium Collection: The Best of Jackyl (2003) * Live at the Full Throttle Saloon [live DVD] (2004) * Best In Show (2012) * 10 Live! (2014) * Rowyco (2016) * 30 Coming In Hot (2022) ==Aiheesta muualla== *Jackyl Official Website Luokka:Yhdysvaltalaiset metalliyhtyeet
Kiusaus

Kiusaus voi tarkoittaa ainakin seuraavia: *kiusaus, eräänlainen uuniruoka, esimerkiksi kinkku-, janssonin-, kasvis-, kirjolohi- tai makkarakiusaus * kiusaus eli houkutus, uskontoihin liittyvä käsite * Kiusaus, George Archainbaudin ohjaama yhdysvaltalainen elokuva vuodelta 1925 * Kiusaus, Victor Flemingin ohjaama yhdysvaltalainen elokuva vuodelta 1927 * Kiusaus, Teuvo Tulion ohjaama elokuva vuodelta 1938 * Kiusaus, Henri Calefin ohjaama ranskalainen elokuva vuodelta 1948 * Kiusaus, Jean-Pierre Melvillen ohjaama ranskalainen elokuva vuodelta 1961. == Katso myös== * Kiusaaminen (puhekielinen ilmaisu)
Claudius Aelianus

Claudius Aelianus (n. 170 – n. 235) oli Praenestessa syntynyt roomalainen sofisti ja retoriikan opettaja. == Elämä == Aelianuksen elämästä tiedetään hyvin vähän. Hän oli vapautetun orjan poika. Hänen aikalaisensa Filostratoksen mukaan Aelianus oli Pausaniaan oppilas Roomassa ja onnistui hankkimaan itselleen niin hienostuneen kreikankielen taidon, että häntä alettiin kutsua ”hunajakieleksi” (). Huomattavasti myöhemmin (n. 970) Suda-tietosanakirjassa esiintyi väite, jonka mukaan Aelianus olisi toiminut ylipappina keisari Septimus Severuksen alaisuudessa. Muista sofisteista poiketen Aelianus ei tehnyt laajoja matkoja, vaan vietti elämänsä Latiumissa. Hän eli yli 60-vuotiaaksi ja oli elossa vielä Elagabaluksen kuoleman jälkeen. == Teokset == Aelianuksen teokset, jotka on kirjoitettu klassiseksi kreikaksi, ovat kokoelmia attikalaisesta kirjallisuudesta. Kolme hänen teoksistaan on säilynyt jälkipolville: * Värikkäitä kertomuksia (), 14 kirjaa sisältävä anekdoottikokoelma luonnon ihmeellisyyksistä ja kuuluisien ihmisten historiasta. * Eläinten olemuksesta (), 17 kirjaa sisältävä värikäs kokoelma lyhyitä kertomuksia ja taruja eläimistä. * Maalaiskirjeet (), 20 enimmäkseen eroottista maalaisten kirjettä, joiden aitous on kyseenalaistettu. == Lähteet == Luokka:100-luvulla syntyneet Luokka:230-luvulla kuolleet Luokka:Antiikin kreikkalaiset kirjailijat Luokka:Roomalaiset reettorit
Adam Stefan Sapieha

Adam Stefan Sapieha (14. toukokuuta 1867 – 23. heinäkuuta 1951) oli katolisen kirkon puolalainen pappi. Hän toimi Krakovan hiippakunnan piispana vuodesta 1911 kuolemaansa. Vuonna 1925 hiippakunnasta kuitenkin tuli arkkihiippakunta ja Sapiehasta tämän muutoksen myötä arkkipiispa. Hän oli kardinaali vuodesta 1946. Sapieha oli aatelissuvun jäsen. ==Lähteet== ==Aiheesta muualla== *Catholic-hierarchy.org: Adamo Stefano Cardinal Sapieha Sapieha, Adam Stefan Sapieha, Adam Stefan Sapieha, Adam Stefan Sapieha, Adam Stefan
Søren Pilmark

thumb|Søren Pilmark vuonna 2008. Søren Pilmark (s. 16. lokakuuta 1955) on tanskalainen näyttelijä. Hän on tunnettu roolistaan tanskalaisessa elokuvassa Vilkkuvat valot (Blinkende lygter, 2000). Hän juonsi Eurovision laulukilpailun Kööpenhaminassa vuonna 2001 Natasja Crone Backin kanssa. == Aiheesta muualla == * Luokka:Tanskalaiset näyttelijät Luokka:Vuonna 1955 syntyneet Luokka:Elävät henkilöt
Augusto Silj

Augusto Silj (9. heinäkuuta 1846 – 26. helmikuuta 1926) oli italialainen katolisen kirkon pappi, sittemmin piispa, josta tehtiin kardinaali vuonna 1919. Hän toimi Apostolisen signatuurin prefektinä vuodesta 1920 kuolemaansa. Kardinaalina hän osallistui vuonna 1922 uuden paavin valinneeseen konklaaviin. == Aiheesta muualla == * Catholic-hierarchy.org: Augusto Cardinal Silj Luokka:Italialaiset kardinaalit Luokka:Vuonna 1846 syntyneet Luokka:Vuonna 1926 kuolleet
Jan Puzyna de Kosielsko

Jan Maurycy Paweł Puzyna de Kosielsko (13. syyskuuta 1842 – 8. syyskuuta 1911) oli katolisen kirkon puolalainen pappi. Hän toimi Krakovan hiippakunnan piispana vuodesta 1895 kuolemaansa. Hänestä tehtiin kardinaali 15. huhtikuuta 1901. Siten hän osallistui vuonna 1903 uuden paavin valinneeseen konklaaviin. Puzyna de Kosielsko sai vihkimyksensä papiksi 1. joulukuuta 1878 ja piispaksi 25. maaliskuuta 1886. == Aiheesta muualla == * Catholic-hierarchy.org: Jan Maurycy Pawel Cardinal Puzyna de Kosielsko Puzyna de Kosielsko, Jan Puzyna de Kosielsko, Jan Puzyna de Kosielsko, Jan
Maija Saari

Maija Saari (s. 26. maaliskuuta 1986 Vaasa) on suomalainen jalkapalloilija, pelipaikaltaan puolustaja. Hän edusti kaudella 2017 Naisten Liigan HJK:ta. Vuoden 2016 loppuun mennessä hän on pelannut 94 maaottelua ja tehnyt niissä 11 maalia. Maija Saari on vahva vasenjalkainen puolustaja, jonka kasvattajaseuroja ovat FC Kiisto ja FC Honka. Uransa Naisten Liigassa hän aloitti Hongassa vuonna 2002. Saari johdatti seuran kapteenina kolmeen perättäiseen Suomen-mestaruuteen vuosina 2006–2008. Joulukuussa 2008 Saari kirjoitti kahden vuoden sopimuksen ruotsalaisen Umeå IK:n kanssa. Vuonna 2011 hän siirtyi pelaamaan Norjan Toppserieniin Kolbotn IL:ään, minkä jälkeen hän pelasi Ruotsin Damallsvenskanissa kauden 2012 AIK:ssa ja kauden 2013 Mallbackens IF:ssä. Kaudeksi 2014 hän palasi AIK:hon, josta hän siirtyi kaudeksi 2016 norjalaisseura Stabækiin. Hän palasi Suomeen kaudeksi 2017 pelatakseen HJK:ssa. Suomen naisten maajoukkueessa Saari debytoi maaliskuussa 2007 ja toimi pitkään maajoukkueen kapteenina. Hän edusti Suomea alle 19-vuotiaiden EM-kisoissa 2005 Suomen selviytyessä välieriinhttp://en.archive.uefa.com/competitions/wunder19/history/season=2005/round=1935/match=81506/report=lu.html sekä alle 20-vuotiaiden MM-kisoissa 2006.http://www.fifa.com/worldfootball/statisticsandrecords/players/player=237660/index.html Saari pelasi kaikki pelit Suomessa järjestetyssä EM-lopputurnauksessa 2009 mukaan lukien tappiollinen puolivälieräpeli Englantia vastaan ja teki Tanskaa vastaan pelatun alkulohko-ottelun ainoan maalin.http://www.uefa.com/womenseuro/season=2009/matches/round=15046/match=304284/index.htmlhttp://www.uefa.com/womenseuro/season=2009/matches/round=15046/match=304290/index.htmlhttp://www.uefa.com/womenseuro/season=2009/matches/round=15046/match=304296/index.htmlhttp://www.uefa.com/womenseuro/season=2009/matches/round=15047/match=2001418/index.html Sittemmin hän on noussut maajoukkueen kapteeniksi, mutta joutui pahan loukkaantumisen vuoksi jäämään pois vuoden 2013 EM- kisoistahttp://www.palloliitto.fi/uutiset/maajoukkueet/maija-saarelta-jaa-em- kisat-valiin . == Lähteet == * Maija Saari Palloliiton sivustolla === Viitteet === Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Antero Saksala

Antero Saksala (s. 12. tammikuuta 1948 Padasjoki) on suomalainen kokoomuslainen poliitikko. Hänet valittiin tammikuussa 2009 Pirkkalan ensimmäiseksi ja Tampereen Timo P. Niemisen jälkeen Suomen toiseksi pormestariksi.Pirkkalainen 4/09, s. 1. Hänet erotettiin tehtävästä maaliskuussa 2010. ==Elämä== ===Rehtori=== Antero Saksala oli Pirkkalan yläasteen rehtorina vuodesta 1989 vuoteen 2009. Saksala kertoi ennen vaalia päättäneensä luopua rehtorin virasta luopumisesta kävi pormestarivaalissa sitten miten tahansa.Pirkkalainen 3/09, s. 6. === Poliitikko === Saksala on ollut Pirkkalan kunnanvaltuustossa ja -hallituksessa vuodesta 1993. Vuodesta 1995 hän toimi hallituksen puheenjohtajana. 19. tammikuuta 2009 hänet valittiin Pirkkalan pormestariksi. Saksala päihitti vastaehdokkaansa Helena Rissasen (sd) äänin 24–19. Saksala aloitti pormestarina 2. helmikuuta 2009. Hänen pormestariutensa päättyi, kun Pirkkalan kunnanvaltuusto päätti 29. maaliskuuta 2010 järjestetyssä kokouksessaan erottaa hänet tehtävästä. Päätös syntyi äänin 23–11. Saksala on aiemmin toiminut myös Kokoomuksen puoluehallituksen jäsenenä, Kokoomuksen Pirkanmaan piirin puheenjohtana, Tampereen kaupunkiseudun seutuhallituksen jäsenenä, Pirkanmaan Sairaanhoitopiirin hallituksessa jäsenenä (1997–2004) ja liittovaltuuston varapuheenjohtajana. Vuonna 2008 hänet valittiin Pirkanmaan maakuntahallituksen puheenjohtajaksi.Jutta Högmander: Pirkkalan Antero Saksala tarttuu maakuntahallituksen peräsimeen. Aamulehti.fi 15.12.2008. Viitattu 21.1.2009. Saksala pyrki myös eduskuntaan vuoden 2011 vaaleissa, muttei tullut valituksi.http://www.aamulehti.fi/cs/Satellite/Vaalit/1194675304219/artikkeli/ei+ihan+riittanytnama+tutut+pirkanmaalaiset+jaivat+eduskunnan+ulkopuolelle.html ===Yksityiselämä=== Saksalalla on vaimo Irma ja kaksi aikuista lasta. Sotilasarvoltaan Saksala on reservin kapteeni.Pirkkalainen 2/08. ==Aiheesta muualla== *Kotisivut == Lähteet == * Antti Jokinen: Oppilas odottaa oikeudenmukaisuutta. Pirkkalainen 2/08, 9.1.2008. S. 4. * Pirkkalainen 42/08 15.10.2008. Pdf. * Pirkkalainen 3/09 14.1.2009. Pdf. * Pirkkalainen 4/09. 21.1.2009. Pdf. === Viitteet === Luokka:Kansallisen Kokoomuksen poliitikot Luokka:Pirkkalan kunnanjohtajat ja pormestarit Luokka:Suomen koulujen rehtorit Luokka:Vuonna 1948 syntyneet Luokka:Elävät henkilöt
Soile

Soile on suomalainen naisen etunimi. Nimestä on käytössä myös muunnokset Soila ja Soili. Nimi Soile on ollut käytössä 1800-luvulta lähtien, muut muunnelmat ovat uudempia. Nimen alkuperäisenä aiheena on saattanut olla revontulten loimua tarkoittava sana soile tai soilu, tai mahdollisesti myös veden pinnan ja aaltojen liikettä tarkoittava verbi soilua. Lisäksi nimen syntyyn on voinut vaikuttaa koristekasvin nimi soilikki. Digi- ja väestötietoviraston tietojen mukaan Soile-nimen on 1900-luvun alusta vuoden 2019 loppuun mennessä saanut 5644 ihmistä. Nimi Soila on annettu 564 ja Soili noin 3500 henkilölle. ==Tunnettuja Soila-, Soile- ja Soili-nimisiä== === Soila === *Soila Komi (1943–2022), näyttelijä === Soile=== *Soile Isokoski (s. 1957), oopperalaulaja, sopraano *Soile Kalmari (s. 1969), jalkapalloilija *Soile Kaukoranta (s. 1942), sarjakuvien suomentaja *Soile Kaukovalta (1921–1988), kirjastonhoitaja ja kirjailija *Soile Lahdenperä (s. 1955), tanssija ja koreografi, Tanssiteatteri Hurjaruuthin perustajajäsen *Soile Lautsi, Lautsi vastaan Italia -oikeusjutun alkuunpanija *Soile Malm (s. 1957), jalkapalloilija *Soile Ojala (s. 1963), jalkapalloilija *Soile Poutiainen (s. 1950), Korkeimman oikeuden jäsen, oikeusneuvos *Soile Veijola (s. 1960), sosiologi ja professori *Soile Yli-Mäyry (s. 1950), kuvataiteilija === Soili=== *Soili Huotari (s. 1964), viisiottelija *Soili Kajaste (s. 1944), psykologi ja psykoterapeutti *Soili Keskinen (s. 1949), kasvatustieteen professori *Soili Markkanen (s. 1946), näyttelijä *Soili Mustapää (s. 1956), kuvataiteilija ja valokuvaaja *Soili Nystén-Haarala (s. 1958), kauppaoikeuden professori *Soili Perkiö (s. 1958), säveltäjä ja musiikkikasvatuksen lehtori *Soili Stenroos (s. 1958), kasvitieteilijä, jäkälätutkija, yli-intendentti ja professori *Soili Suonoja (s. 1944), Amica-yhtiöiden ent. toimitusjohtaja, kauppaneuvos ==Lähteet== Luokka:Etunimet
Kaupunginorkesteri

Kaupunginorkesteri on suomalainen rockyhtye. Kaupunginorkesteri perustettiin Kotkassa vuonna 2001. Ensimmäinen single, "Hän lähtee / Mä olen sun", ilmestyi toukokuussa 2002. Toinen single "Anssi ei osaa tanssia / Öisin", julkaistiin maaliskuussa 2003 ja yhtyeen ainoaksi jäänyt albumi, Aplodeja, elokuussa 2003. == Jäsenet == * Martti Vuorinen – laulu * Arttu Horttanainen – kitara * Joonas Vanhanen – kitara * Erkko Horttanainen – basso * Kai Berner – rummut, taustalaulu == Julkaisut == === Albumit === * Aplodeja (2003) === Singlet === * Hän lähtee / Mä olen sun (2002) * Anssi ei osaa tanssia / Öisin (2003) == Aiheesta muualla == * * Luokka:Suomalaiset rockyhtyeet
Damian Zimoń

Damian Zimoń (s. 25. lokakuuta 1934) on katolisen kirkon 21. joulukuuta 1957 vihitty puolalainen pappi. Hänet nimitettiin Katowicen hiippakunnan piispaksi 3. kesäkuuta 1985 ja vihittiin piispaksi 29. kesäkuuta. Katowicen hiippakunnasta tuli 25. maaliskuuta 1992 arkkihiippakunta ja Zimońista tämän muutoksen myötä Katowicen ensimmäinen arkkipiispa. ==Aiheesta muualla== *Catholic-hierarchy.org: Archbishop Damian Zimon Luokka:Katoliset arkkipiispat Luokka:Puolalaiset papit Luokka:Vuonna 1934 syntyneet Luokka:Elävät henkilöt
Stanisław Adamski

Stanisław Adamski (12. huhtikuuta 1871 – 12. marraskuuta 1967) oli katolisen kirkon puolalainen pappi ja poliitikko. Hänet vihittiin papiksi 12. marraskuuta 1899, sitten piispaksi 26. lokakuuta 1930. Hän toimi Katowicen hiippakunnan piispana vuodesta 1930 kuolemaansa. Hänen kirkollisen uransa kuitenkin katkaisivat ensin toisen maailmansodan aikana natsit ja vielä sen jälkeen kommunistit. Adamski oli myös Puolan parlamentin jäsen. Hän istui vuosina 1919–1922 Sejmissä (alahuoneessa) ja vuosina 1922–1927 senaatissa. == Aiheesta muualla == * Bishop Stanislaw Adamski Luokka:Puolalaiset poliitikot Luokka:Katoliset piispat Luokka:Puolalaiset papit Luokka:Vuonna 1871 syntyneet Luokka:Vuonna 1967 kuolleet
Waltz with Bashir

Waltz with Bashir (, Vals im Bašir) on israelilaisen Ari Folmanin ohjaama animaatiodokumentti, joka kertoo ohjaajan osallisuudesta Sabran ja Shatilan verilöylyihin Libanonin sodassa 1982. == Tausta == Folman osallistui Israelin armeijassa Libanonin sotaretkeen 19-vuotiaana vuonna 1982. Nelikymmenvuotiaana hän hakeutui psykoterapiaan ja käsitti, miten valtavia aukkoja hänen muistissaan oli sodan kohdalla. Hän päätti tehdä kokemuksistaan elokuvan ja päätyi animaation, koska uskoi sen sopivan parhaiten tajunnasta, alitajunnasta, unista, painajaisista, harhanäyistä ja kuolemasta ammentavaan teokseensa. Elokuva on rahoitettu kansainvälisenä yhteishankkeena, ja Yleisradio on yksi sen osatuottajista. == Juoni == Ohjaajan alter ego alkaa haastatella Libanonin sotaretken aikaisia aseveljiään, posttraumaattisiin kokemuksiin erikoistunutta psykiatria sekä Sabran ja Shatillan todistajana toiminutta sotareportteria. Kerronta jäljittelee filmattuja dokumentteja "puhuttujen päiden" käyttöineen ja nimiteksteineen. Elokuva päättyy autenttisiin kuviin verilöylyn kokeneista pakolaisleireistä. == Vastaanotto == Elokuvan Suomen-ensiesitys oli DocPoint-festivaaleilla tammikuussa 2009 ja teattereissa 20.2.2009. Kulttuurivihkojen Eero Hirvenoja piti "Bashiria" kerronnaltaan kiehtovana muistipelinä, jossa tapahtumat avautuvat vähitellen kuin jännityskertomuksessa. Hän arvioi elokuvan tärkeäksi poliittiseksi ja moraaliseksi puheenvuoroksi. Animaation käyttö kuitenkin osaltaan etäännyttää katsojaa tapahtumista. Nyt-liitteen kriitikot valitsivat elokuvan vuoden 2009 kymmenen parhaan filmin joukkoon. == Katso myös == * Libanon (vuoden 2009 elokuva) * Beaufort (elokuva) == Lähteet == ==Kirjallisuutta== *Miller, Giulia. Studying Waltz with Bashir. Auteur Publishing, 2017. ISBN 978-1-911325-15-4. Luokka:Animaatioelokuvat Luokka:Sotaelokuvat Luokka:Vuoden 2008 dokumenttielokuvat Luokka:Israelilaiset dokumenttielokuvat Luokka:Kokeelliset elokuvat
Onomatodoksia

Onomatodoksia on 1900-luvun alussa Venäjän ortodoksisessa kirkossa syntynyt mystinen liike. Liike otti kirjaimellisesti Mooseksen lain käskyn, jonka mukaan Jumalan nimi on niin pyhä, että sitä ei saa lausua. Onomatodoksien mukaan se, joka tuntee Jumalan nimen, tuntee myös itse Jumalan. Liike sai kannatusta varsinkin Athosvuoren venäläisten munkkien keskuudessa. Tsaari Nikolai II piti liikettä uhkana imperiumilleen ja lähetti Egeanmerelle 1913 kolme sotalaivaa. Sotilaat häätivät pistimien avulla tuhatkunta munkkia luostareistaan ja laivasivat heidät Venäjälle kurinpalautusta varten. Myöhemmin onomatodoksinen ajattelu on innoittanut muun muassa matemaattisen kontinuumihypoteesin tutkijoita. == Lähteet == Luokka:Ortodoksisen kirkon historia
Venetsian maakunta

Venetsian maakunta () oli yksi Italian maakunnista vuoden 2014 loppuun asti. Se sijaitsi Veneton alueella Italian koillisosassa rajoittuen Adrianmereen. Venetsian maakunta muutettiin 1.1.2015 alkaen Venetsian metropolikaupungiksi. Maakunta muodostui 44 kunnasta ja sen pääkaupunki oli Venetsia. Venetsian maakunnan pinta-ala oli 2 461 km² ja asukasluku toiminnan päättyessä 857 841. Maakunnan suurimmat väkiluvultaan suurimmat kaupungit olivat: Kunta Asukasluku 31.12.2014 Venetsia 264 534 Chioggia 49 890 San Donà di Piave 41 706 Mira 38 873 == Lähteet == Luokka:Italian entiset maakunnat *
Rovigon maakunta

Rovigon maakunta () on yksi Italian maakunnista. Se sijaitsee Veneton alueella Italian koillisosassa rajoittuen Adrianmereen. Rovigon maakunnan pinta-ala on 1 790 km² ja asukasluku 246 255 (2008)www.citypopulation.de . Maakunta muodostuu 50 kunnasta, pääkaupunki on Rovigo. == Suurimmat kaupungit == asukasluku 31.12.2006Bilancio demografico anno 2006 e popolazione residente al 31 Dicembre demo.istat.it Kunta Asukasluku Rovigo 51 193 Adria 20 458 Porto Viro 14 471 Lendinara 12 185 Occhiobello 10 900 Badia Polesine 10 793 Porto Tolle 10 331 Taglio di Po 8,389 Rosolina 6,304 Villadose 5,285 == Lähteet == == Aiheesta muualla == *Virallinen sivusto *
Andreas Matt

Andreas Matt (s. 19. lokakuuta 1982) on itävaltalainen freestylehiihtäjä, joka kilpailee skicrossissa. Vancouverin olympialaisissa 2010 Matt sijoittui skicrossissa hopealle. MM-kilpailuissa hän on voittanut kultaa vuonna 2009 ja sijoittunut kolmanneksi vuonna 2011. Maailmancupissa hän on voittanut kolme osakilpailua ja sijoittunut 11 kertaa palkintokorokkeelle (29.1.2011 mennessä). Andreas Mattin veli on alppihiihtäjä Mario Matt. ==Lähteet== * ===Viitteet=== ==Aiheesta muualla== * Andeas Mattin kotisivut Luokka:Itävaltalaiset freestylehiihtäjät Luokka:Itävaltalaiset olympiamitalistit Luokka:Vuonna 1982 syntyneet Luokka:Elävät henkilöt
The New York Observer

The New York Observer on yhdysvaltalainen viikoittain New Yorkissa ilmestyvä sanomalehti.observer.com: About Us Lehden perusti Arthur L. Carter vuonna 1987 ja nykyään sen omistaa Jared Kushner.observer.com: Masthead Lehden päätoimittaja on Peter W. Kaplan. Lehti tunnetaan nykyään erityisesti Candace Bushnellin kolumneista, jotka toimivat pohjana televisiosarjalle Sinkkuelämää Helsingin Sanomat: Sinkun elämä on kovaa - ainakin New Yorkissa ==Lähteet== ==Aiheesta muualla== *The New York Observerin kotisivut Luokka:Yhdysvaltalaiset sanomalehdet Luokka:New Yorkin viestimet
Wilson Palacios

Wilson Palacios (s. 29. heinäkuuta 1984) on hondurasilainen jalkapalloilija, pelipaikaltaan keskikenttäpelaaja. Hän edustaa kaudella 2008–2009 Englannissa Tottenham Hotspuria joka pelaa Englannin Valioliigaa. Hän edusti myös alkukaudesta Wigania mutta siirtyi tammikuussa 2009 Tottenhamiin. Lempinimensä 'taikuri' Palacios sai tehtyään maalin puolesta kentästä Marathón clubia vastaan pelin viimeisillä minuuteilla vuonna 2006. Kaudella 2007–2008 Palacios pelasi lainalla Olimpiasta 7 ottelua Englannin Valioliigan Birminghamissa. Birmingham ei kuitenkaan hankkinut Palaciosta pysyvästi Birminghamiin. Palacios siirtyi Wiganiin 1 miljoonalla punnalla. Latics debyyttinsä Palacios teki Pride Parkilla 12. tammikuuta 2008 pelaten vasempana laiturina. Steve Bruce hankki Palacioksen vasta pysyvästi kaudelle 2008–2009 Englantiin. Aikaisemmin Palacios oli ollut Brucen valmennettavana juuri Birminghamissa. Jo Brucen Birmingham aikana Arsenalin manageri Arsène Wenger oli suositellut Palaciosta hankittavaksi. Wenger tiesi Palacioksen kyvyt kun Wilson oli käynyt kesällä 2007 Arsenalin testattavana. Tammikuussa 2009 sekä Manchester City että Tottenham Hotspur olivat kiinnostuneita Palacioksesta. Myös Manchester Unitedin uskottiin olevan kiinnostunut Palacioksesta mutta Steve Bruce kiisti väitteen.http://www.skysports.com/story/0,19528,11095_4811408,00.html Myöhemmin tammikuussa Wigan hyväksyi Tottenhamin 14 miljoonan punnan tarjouksen Palacioksesta. 20. tammikuuta 2009 Palacios sai luvan käydä Tottenhamin lääkärintarkastuksessa.http://www.skysports.com/story/0,19528,11675_4824445,00.html 21\. tammikuuta 2009 Palacioksen käytyä lääkärintarkastuksessa Tottenham joutuu vielä odottamaan työlupaa, jotta voi rekisteröidä Palacioksen Tottenhamin Valioliigajoukkueeseen. Loppukaudella Palacios ei voi pelata Tottenhamille Englannin liigacupissa eikä Englannin FA-cupissa koska hän on edustanut jo Wigania aikaisemmin kaudella ks. kilpailuissa.http://www.skysports.com/story/0,19528,12875_4827247,00.html Debyyttinsä Tottenhamille Valioliigassa Palacios teki vieraspelissä Boltonia vastaan 31. tammikuuta 2009. ==Lähteet== ==Aiheesta muualla== *Profiili Wiganin virallisilla sivuilla *Profiili Tottenhamin virallisilla sivuilla *Profiili FootballDatabase-tietokannassa Luokka:Hondurasilaiset jalkapalloilijat Luokka:Vuonna 1984 syntyneet Luokka:Elävät henkilöt
Petri Vanhala

Petri Vanhala (s. 1. huhtikuuta 1963 Anjala) on suomalainen ammattiyhdistysvaikuttaja. Vanhala valittiin Paperiliiton puheenjohtajaksi 19. toukokuuta 2011. Hän seurasi tehtävässä liiton johdosta eronnutta Jouko Ahosta. Vanhala on aikaisemmin toiminut Paperiliiton liittosihteerinä ja johtoryhmän jäsen hän on ollut vuodesta 2003. Puoluekannaltaan Vanhala on sosiaalidemokraatti. Vanhala aloitti työnteon 17-vuotiaana Myllykosken paperitehtaalla prässipoikana. Hän seurasi työpaikan valinnassa isänsä jalanjälkiä. Tehtaalla Vanhala osallistui aktiivisesti ammattiyhdistystoimintaan. Vuonna 1991 Vanhala ryhtyi opiskelemaan Tampereen yliopistossa. Hallintonotaariksi valmistuttuaan hän työskenteli Uudenmaan verovirastossa. Vuonna 2002 Vanhala valittiin Paperiliiton talouspäälliköksi ja seuraavana vuonna liittosihteeriksi. Tammikuussa 2009 joukko SAK:n merkittävien teollisuusliittojen sosiaalidemokraattisia johtajia pyysi Vanhalaa ehdokkaaksi keskusliiton uudeksi puheenjohtajaksi Lauri Ihalaisen jälkeen. Vanhala suostui pyyntöön. Valinta tehtiin 14. toukokuuta. Vanhala hävisi Lauri Lylylle, kun SAK:n valtuuston sosialidemokraatit asettuivat tämän taakse äänin 49–31. Vanhala asuu Helsingin Oulunkylässä. Hänellä on kaksi lasta. Vanhala harrastaa moottoripyöräilyä ja toimii jalkapalloseura Käpylän Pallon puheenjohtajana. Vanhala toimi pitkää Suomenpalloliiton hallituksen jäsenenä, nyt hän on palloliiton sisäinen tarkastaja sekä Hall of Fame työryhmän puheenjohtaja. == Lähteet == Luokka:Suomalaiset ammattiyhdistysjohtajat Luokka:Suomen Sosialidemokraattisen Puolueen poliitikot Luokka:Vuonna 1963 syntyneet Luokka:Elävät henkilöt
Firefox (elokuva)

Firefox, televisioesityksessä käytetty myös nimeä Firefox – tulikettu, on Clint Eastwoodin ohjaama yhdysvaltalainen toiminnallinen trilleri vuodelta 1982, jossa hän näyttelee myös pääosaa. == Juoni == Neuvostoliittolla on tehokkain ilmassa kulkeva ase, MIG-31-hävittäjä, koodinimeltään Tulikettu. Sitä ei näe tutkassa, se lentää kuusi kertaa ääntä nopeammin ja aseita käytetään siinä ajatuksen voimalla. Yhdysvaltalaiset tahtovat varastaa koneen ja haluavat lähettää vaaralliseen operaatioon Vietnamin sodan veteraanin, majuri Mitchell Gantin (Eastwood). Hän suostuu traumoistaan huolimatta tai ehkä juuri sen takia. Elokuvan erikoisin piirre on sen yleisasenne: tarina kertoo kylmästi, että poliitikot ja tiedustelujohtajat korjaavat voiton. Toisinajattelijat, agentit ja lentäjät vain tottelevat ja tarvittaessa kuolevat. Eloonjääneiden ainoaksi palkkioksi jäävät salaiset kunniamaininnat, mutta mielessä kummittelevat tehtävissä surmansa saaneiden haamut. ==Arvioita== Video-oppaassa vuodelta 1994 elokuva saa yhden tähden viidestä, mikä vastaa sanallista arviota ”huono”. ==Lähteet== == Aiheesta muualla == * * Luokka:Yhdysvaltalaiset toimintatrillerit Luokka:Vuoden 1982 yhdysvaltalaiset elokuvat Luokka:Clint Eastwoodin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Elokuvat ilmailusta
Edgar Julius Jung

Edgar Julius Jung (6. maaliskuuta 1894 Ludwigshafen – 1. heinäkuuta 1934 ehkä Oranienburg) oli saksalainen asianajaja ja poliitikko. Hän johti oikeistolaiskonservatiivista vallankumouksellista liikettä, joka vastusti Weimarin tasavaltaa, jonka parlamentaarista järjestelmää Jung piti rappeutuneena ja ulkomaalaisvaikutteisena. Hän vastusti lisäksi kansallissosialistista puoluetta. Kirjoittaessaan poliittisia kolumneja hän saattoi käyttää nimimerkkiä ”Tyl”. Luutnantiksi ensimmäisen maailmansodan rintamilla noussut Jung perusti asianajajatoimiston Müncheniin 1925. Sodan jälkeisinä vuosina Jung oli aktiivisesti mukana politiikassa ja poliittisessa keskustelussa. Carl Schmittin lailla Jung piti liberaalia ja demokraattista parlamentarismia elinkelvottomana. Weimarin tasavallassa vallinnut poliittinen levottomuus osoittaisi ennen pitkää sen heikkoudet ja vallankumoukselliset liikkeet, kuten kommunistit tai natsit ottaisivat vallan maassa. Vuonna 1928 hän julkaisi kirjansa Die Herrschaft der Minderwertigen - Ihr Zerfall und ihre Ablösung durch ein neues Reich (”Alempien hallinto – heidän tappionsa ja korvaamisensa uudella vallalla”). Vuonna 1932 Jungista tuli kansleri Franz von Papenin puheiden kirjoittaja. Natsien vuoden 1933 tammikuun valtaannousun jälkeen Jung kirjoitti puheen, jonka Papen piti Marburgin yliopistossa 17. kesäkuuta 1934. Puhe toi ilmi konservatiivien kriittisyyden kansallissosialismin väkivaltaisuutta kohtaan. Adolf Hitler suuttui kuullessaan puheesta ja antoi SS:n johtajalle Heinrich Himmlerille tehtäväksi pidättää Jungin 25. kesäkuuta. SS vangitsi hänet vielä samana päivänä, ja hänet teloitettiin pitkien puukkojen yön väkivaltaisessa puhdistuksessa, jonka avulla natsihallinto pyrki pääsemään eroon poliittisista vastustajistaan. Jungin ruumis löytyi ojasta Oranienburgissa. Luokka:Saksalaiset poliitikot Luokka:Natsivaltaa vastustaneet saksalaiset Luokka:Pitkien puukkojen yönä murhatut Luokka:Saksalaiset asianajajat Luokka:Vuonna 1894 syntyneet Luokka:Vuonna 1934 kuolleet
Valkoluomikerttuli

Valkoluomikerttuli (Geothlypis tolmiei) on Yhdysvaltain ja Kanadan länsiosissa sekä Meksikossa elävä kerttuleihin kuuluva varpuslintu. Laji on nimetty William Fraser Tolmien kunniaksi. == Koko ja ulkonäkö == Kooltaan valkoluomikerttuli on noin 10-15 cm. Koiraan selkä, siivet ja pyrstö, lukuun ottamatta keltaista alapuolta, ovat väriltään oliivin vihreät. Pää, kaula ja kurkku ovat mustat. Silmiä ympäröi leveä katkennut rengas. Vaysa on keltainen. Naaraan pää ja kaula ovat väriltään oliivinvihreät. Silmiä ympäröivät ylä- ja alapuolilta valkeat kaaret. Nuoret yksilöt muistuttavat naarasta, mutta voivat olla väriltään vaaleampia. Valkoluomikerttulin koivet ovat vaaleanpunertavat. Laji muistuttaa rämekerttulia (Oporonis agilis) ja korpikerttulia (Oporornis philadelphia), mutta eroaa näistä valkoisen silmänympäryksensä perusteella, joka puuttuu näiltä lajeilta tai on epätäydellisempi kuin valkoluomikerttuleilla. Valkoluomikerttuli muistuttaa kuitenkin niin paljon räme- ja korpikerttulia, että niiden arvellaan jakautuneen omiksi lajeikseen yhteisestä kantamuodosta viimeisimmän jääkauden lämpimimpinä interglasiaalisina kausina, joiden jälkeen metsäalueet joutuivat jälleen jäämassoilla eristetyiksi. == Levinneisyys ja elinympäristö == Valkoluomikerttulit pesivät kalliovuorilta Tyynenmeren rannoille ja pohjois- etelä-suunnassa aina Yukonista keskiseen Meksikoon. Lajia tavataan havu-, lehti- ja sekametsistä sekä tiheiköistä rannikoilta aina 3 000 metrin korkeuteen saakka. Talveksi laji muuttaa Keski-Amerikkaan. == Ravinto ja lisääntyminen == Ravintonaan valkoluomikerttulit käyttävät hyönteisiä. Niitä ne etsivät yleensä maasta tai pensaiden lehtien seasta. Laji rakentaa kuppimaisen pesänsä kuivista puun oksista ja muista kasvinosista. Lopuksi pesä viimeistellään hienommilla kasvikuiduilla. . Naaras munii yleensä kahdesta kuuteen vaihtelevasti kuvioitua kermanvalkeaa munaa. Poikaset kuoriutuvat noin kahden viikon hautomisen jälkeen ja poistuvat pesästä noin yhdeksän päivän kuuluttua kuoriutumisestaan. Nuorten lintujen vanhemmat kuitenkin huolehtivat jälkeläisistään vielä kunnes ne ovat tarpeeksi vanhoja itsenäistyäkseen. == Lähteet == == Aiheesta muualla == * BirdForumin artikkeli valkoluomikerttulista Luokka:Naamiokerttulit
Vapaalippu

Vapaalippu oli Forssan seudulla ilmestynyt kulttuuri- ja tapahtumalehti, jota kustansi mainostoimisto Mainossatama Oy. Lehden päätoimittaja oli Johanna Talikainen. Ensimmäinen numero ilmestyi lokakuussa 2004 ja viimeinen helmikuussa 2010. Vapaalippu ilmestyi kerran kuussa (10 kertaa vuodessa) aikakauslehtiformaatissa. Se jaettiin ilmaiseksi kaikkiin kotitalouksiin ja yrityksiin Forssan, Humppilan, Jokioisten, Tammelan ja Ypäjän alueilla. Lisäksi lehtiä oli jaossa erityisissä jakelupisteissä ympäri seutua. ==Aiheesta muualla== *http://www.vapaalippu.fi *http://www.mainossatama.fi Luokka:Forssan media Luokka:Suomalaiset ilmaisjakelulehdet Luokka:Suomalaiset lakkautetut lehdet
Robert Wagner (Gauleiter)

Robert Heinrich Wagner (13. lokakuuta 1895 Lindach bei Eberbach, Saksa – 14. elokuuta 1946 Fort Ney, Ranska) oli Saksan kansallissosialistisen työväenpuolueen aluejohtaja Gauleiter Badenissa ja Elsassin siviilihallinnon johtaja, kun natsi-Saksa miehitti Ranskaa toisen maailmansodan aikana.Wistrich 2013, s. 269–270 Wagner tutustui Adolf Hitleriin jo ensimmäisen maailmansodan aikana. Hän oli mukana epäonnistuneessa oluttupavallankaappauksessa 1923 ja joutui tapauksen vuoksi oikeuteen. Hän oli pidätettynä useita kertoja vielä myöhemminkin. Natsihallinnon aikana Wagner toimi aluksi Badenin Gauleiterina. Lokakuussa 1940 hän lähetti ylpeänä Hitlerille viestin: Baden ist als erster Gau judenfrei. – ”Baden on vapaa juutalaisista ensimmäisenä hallintoalueena.” Wagnerista tehtiin myös Elsassin Gauleiter, jossa hän ansaitsi nimityksen Schlächter vom Elsaß – Elsassin teurastaja. Sodan jälkeen Wagner vangittiin vuonna 1945, ja ranskalainen sotatuomioistuin tuomitsi hänet kuolemaan. Tuomio pantiin täytäntöön 14. elokuuta 1946. == Lähteet == * === Viitteet === == Aiheesta muualla == Luokka:NSDAP:n aluejohtajat Luokka:Saksalaiset teloitetut Luokka:Sotarikoksista teloitetut Luokka:Vuonna 1895 syntyneet Luokka:Vuonna 1946 kuolleet
Korpinen

Korpinen voi tarkoittaa ainakin seuraavia: == Paikkoja == * Korpinen, kulmakunta Pudasjärvellä samannimisen järven rannalla * Korpinen, kylä Varpaisjärvellä ;Järviä: * Korpinen, järvi Lapinlahdella * Korpinen, järvi Pieksämäellä * Korpinen, järvi Pudasjärvellä * Korpinen, järvi Reisjärvellä * Korpinen, järvi Utajärvellä * Korpinen, järvi Varpaisjärvellä * Iso-Korpinen, järvi Viitasaarella ;Saaria: * Korpinen, saari Päijänteessä Jyväskylässä, Muuramen taajaman itäpuolella * Vähä-Vesassalo eli Korpinen, saari Tampereella * Korpinen, saari Vesannolla. == Henkilöitä == * Anna-Liisa Korpinen (o.s. Tiekso, 1951–1957 Tiekso-Isaksson, 1957–1975 Tiekso, 1929–2010), poliitikko ja ministeri, Rauno Korpisen puoliso * Arto Sakari Korpinen (s. 1937), pianisti ja musiikkikriitikko * Ella Korpinen (s. 2007), näyttelijä * Fredrik Persson- Korpinen (1880–1935), ruotsalainen toimittaja ja kirjailija * Julia Korpinen, näyttelijä * Lauri Korpinen (1896–1975), Helsingin maalaiskunnan (nyk. Vantaa) kunnanjohtaja 1957–1961 * Lauri Korpinen (1946–2021), diplomaatti * Pekka Korpinen (s. 1946), Helsingin apulaiskaupunginjohtaja 1991–2007 * Rauno Korpinen (1930–1988), kansanedustaja, Kainuun maakuntaliiton hallituksen puheenjohtaja * Sakari Korpinen (s. 1946), pappi ja teologi * Timo Korpinen (s. 1967), keskimatkojen juoksija * Tuulikki Korpinen (o.s. Syväniemi, 1912–1998), äidinkielen lehtori, kielitieteilijä ja Kalevalan tutkija Luokka:Luettelot henkilöistä sukunimen mukaan
Inflammation Free Diet

Inflammation Free Diet eli IFD on terveelliseen ravitsemukseen pyrkivä dieetti. Sen on kehittänyt yhdysvaltalainen lääketieteellisten artikkeleiden kirjoittaja Monica Reinagel, joka on koulutukseltaan kokki. Hän on kirjoittanut aiheesta kirjan Inflammation Free Diet Plan. Kirjan toinen tekijä on lääketieteen tohtori Julius Torelli, joka on erikoistunut sydäntauteihin ja kirjoittanut kirjan Beyond Cholesterol. Ruokavalion ideana on taistella elimistössä syntyviä tulehduksia vastaan, jotka aiheuttavat erilaisia sairauksia, kuten sydäntautia, syöpää, diabetesta ja Alzheimerin tautia. Ruokavaliota noudattava syö 1 600 kilokaloria päivässä. Ravinnon koostumus on puolet hiilihydraatteja, 20 prosenttia valkuaista ja 30 prosenttia rasvaa. Dieetin kehittäjä on laatinut listan 1 500 ruoka-aineesta, joille on annettu IFD-pisteytys sen mukaan, miten ne vähentävät tai aiheuttavat elimistössä tulehduksia. Hyviä eli sellaisia, joiden pistemäärä on suuri, ovat erityisesti vihannekset ja vapaana kasvanut lohi ja yleensä kala. Huonoja ovat esimerkiksi siipikarja ja valkoinen, kuorittu vilja ja riisi. Kirjassa tuodaan esiin kirjolohen haitallisuus verrattuna vapaana kasvaneeseen loheen. Sen mukaan kirjolohi sisältää arakidonihappoa sisältävää rasvaa.Craig Weatherby: "Inflammation Free Diet” Book Puts Wild Salmon on a Pedestal" ==Kritiikkiä== Kun elimistön tulehdukset kroonistuvat, seurauksena on vaurioita, kuten nivelrikkoa. On viitteitä siitä, että esimerkiksi liikalihavuus, siis elimistössä oleva liika rasva, lisää tulehdusalttiutta. Elimistössä syntyvät tulehduksia korjaaviin aineisiin voi vaikuttaa se, mitä syömme. IFD-dieettiä pidetään kuitenkin hätiköitynä, sillä tulehdusten synnystä ei vielä ole varmaa tutkittua tietoa. Siksi ruoka-aineiden pisteyttäminen on lähinnä arvailua. Dieetin yleiselle terveellisyydelle annetaan kuitenkin arvoa, sillä sen suositteleman ravinnon keskinäiset suhteet noudattavat yleisiä terveellisen ravinnon suosituksia. Siipikarjatuotteiden välttämiselle ei kuitenkaan ole perusteita, sen sijaan kasvisten runsas osuus on hyväksi. Hyvää siinä on myös suositus välttää nopeita hiilihydraatteja, kuten jalostettua viljaa ja riisiä. Tulehdusten estäminen tällä ruokavaliolla on kriitikoiden mielestä totuuden vääristelyä, mutta muuten se on terveellinen. ==Lähteet== Luokka:Erityisruokavaliot
Korpisenjärvi

Korpisenjärvi on Etelä-Pohjanmaalla Soinissa Rasinperän lähellä sijaitseva järvi. == Maantietoa == Järven pinta-ala on 65 hehtaaria. Se on 2,4 kilometriä pitkä ja 500 metriä leveä. Järvi on luodattu ja siitä on julkaistu syvyyskartat. Järven tilavuus on 1,11 miljoonaa kuutiometriä eli 0,00111 kuutiokilometriä. Sen keskisyvyys on 1,7 metriä ja suurin syvyys 5 metriä. Järven rantaviivan pituus on 5,9 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Korpisenpuron valuma-alueeseen (35.438) järvi kuuluu. Järven vedenpinnan korkeus on 158,2 metriä mpy. == Lähteet == Luokka:Ähtärinjärven alue Luokka:Soinin järvet
Theodor Krancke

Theodor Krancke (30. maaliskuuta 1893 Magdeburg, Saksan keisarikunta – 18. kesäkuuta 1973 Wentorf, Länsi-Saksa) oli saksalainen amiraali toisessa maailmansodassa. Toisen maailmansodan alussa Krancke komensi taskutaistelulaiva Admiral Scheeriä, joka hänen komennossaan upotti neljätoista ja kaappasi kolme liittoutuneiden kauppalaivaa viisikuukautisen purjehduksen aikana. Tästä hänet palkittiin rautaristin ritariristillä. Keväällä 1940 hän oli mukana erikoiskomennuskunnassa suunnittelemassa operaatio Weserübungia, joka tähtäsi Tanskan ja Norjan valloitukseen. Kriegsmarinen pintalaivasto menetti kykynsä suuriin operaatioihin sodan alkupuolella ja Krancke toimikin lähinnä nimellisissä johtotehtävissä. Normandian maihinnousun aikana kesällä 1944 hän komensi Ranskassa ollutta laivastoa sekä rannikkotykistöä. Liittoutuneet vangitsivat hänet sodan jälkeen elokuussa 1945. Hänet vapautettiin sotavankeudesta lokakuussa 1947. Kranckea ei syytetty sotarikoksista missään vaiheessa. Hän oli kuitenkin vapaaehtoisesti todistamassa Nürnbergin oikeudenkäynnissä sodan aikaisen esimiehensä suuramiraali Dönitzin puolustuksen todistajana. Luokka:Kriegsmarinen amiraalit Luokka:Vuonna 1893 syntyneet Luokka:Vuonna 1973 kuolleet
S. J. Pentti

Samuel Johannes Malakias Pentti (vuoteen 1905 Fransén; 11. elokuuta 1885 Kalvola – 28. maaliskuuta 1954) oli suomalainen jyrkän oikeistolaisena tunnettu asianajaja ja toimittaja, joka oli Uuden Suomen päätoimittajana 1930-luvulla. Pentin vanhemmat olivat kirkkoherra Wilhelm Waurio (ent. Fransén) ja Aina Matilda Alander. Hän pääsi ylioppilaaksi 1904 ja valmistui filosofian kandidaatiksi 1909 ja maisteriksi 1910. Pentti suoritti myös lakitieteen kandidaatin tutkinnon 1916 ja sai varatuomarin arvon 1928. Pentti toimi asianajajana Lahdessa, Tampereella ja Helsingissä vuosien 1914–1954 välillä. Hän oli Yhtyneet Paperitehtaat Oy:n lakimiehenä vuosina 1922–1954 ja kuului yhtiön hallitukseen. Pentti oli Suomen suojelusliiton asiamiehenä 1920–1921. Hän toimi Kauppalehden päätoimittajana 1921–1922, Iltalehden päätoimittajana 1920-luvun lopulla sekä Uudessa Suomessa ensin toimittajana vuosina 1927–1928 ja sitten päätoimittajana 1932–1940. Pentti kuului Kokoomuksen oikeistosiipeen, ja hän kannatti yhteistyötä Lapuan liikkeen kanssa ja vastusti puolueessa maltillista linjaa ajanutta J. K. Paasikiveä. Pentti oli vuosina 1932–1935 Helsingin kaupunginvaltuuston jäsen ja kuului 1930-luvulla jonkin aikaa kokoomuksen puoluehallitukseen ja toimi puolueen rahastonhoitajana. S. J. Pentti oli naimisissa vuodesta 1916 puoliksi norjalaisen Helmi Arnebergin kanssa. Helmi Arneberg-Pentti toimi 1930-luvulla johtajana Lotta Svärd-järjestössä. Heidän poikansa K. H. Pentti (1918-2014) toimi Nesteen varatoimitusjohtajana sekä puolustustaloudellisen suunnittelukunnan johtajana. K. H. Pentin poikia ovat edesmenneet Erkki J. Pentti ja Heikki Pentti. Pentin suku omistaa enemmistön rakennusteollisuusalalla toimivasta Lemminkäis-yhtiöstä. Yritys tuli perheelle K. H. Pentin vaimon Eva Vilamon kautta, joka oli Lemminkäisen perustajan rakennusmestari Oskari Vilamon tytär. == Lähteet == * * Wikiaineisto: Kuka kukin oli 1961 * Heikki Pentti – kartellikonna vai kilpailusankari. Talouselämä 23.4.2004. Luokka:Helsingin kaupunginvaltuutetut Luokka:Kansallisen Kokoomuksen poliitikot Luokka:Suomalaiset toimittajat Luokka:Suomalaiset asianajajat Luokka:Suomen sisällissodan valkoiset Luokka:Lapuan liikkeessä vaikuttaneet henkilöt Luokka:Vuonna 1885 syntyneet Luokka:Vuonna 1954 kuolleet